armvectores/hy_wikipedia_2023 huggingface dataset:
(9739) Պոուել

(9739) Պոուել (անգլ.՝ Powell), աստերոիդ աստերոիդների գոտի ներքին մասում։ Հայտնաբերվել է 1987 թվականի սեպտեմբերի 26-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 1,939749 ա. մ., առավելագույնը մոտենում է 1,7863 ա. մ. հեռավորության վրա և հեռանում 2,0932 ա. մ.։ Արեգակի շուրջ մեկ ամբողջական պտույտ է կատարում 986,77 երկրային օրվա ընթացքում, իր ուղեծրով շարժվելով միջինում 0,364826 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,68° անկյուն։
Պոուել աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9739) Պոուել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարաի (քաղաքատիպ ավան, Սարաևսկի շրջան)

Անվան այլ կիրառումների համար տե՛ս՝ Սարաի (այլ կիրառումներ)Սարաի (ռուս.՝ Сараи), քաղաքատիպ ավան Ռուսաստանի Ռյազանի մարզի Սարաևսկի շրջանի կազմում։
Բնակչությունը 2010 թվականին գրանցված տվյալներով կազմում էր 5802 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ATR 72-ի ավիավթար Տյումենի մոտ

ATR 72-ի ավիավթար Տյումենի մոտ ավիավթար, որը տեղի է ունեցել 2012 թվականի ապրիլի 2-ին։ ATR-72-201 ինքնաթիռը որը պատկանում էր ՅուՏէյր ավիաընկերությանը, իրականացանում էր չվերթ Տյումենից դեպի Սուրգութ։ Սակայն թռիչքից 42 վայրկյան հետո ինքնաթիռը բախվել է Գորկովկա գյուղի մոտ և ամբողջությամբ ոչնչացվել։
Ինքնաթիռում կար 43 մարդ - 39 ուղևոր և 4 անձնակազմի անդամները։ Ավիավթարի հետևանքով 31 մարդ զոհվել է, 12 մարդ ստացել են ծանր մարմնական վնասվածքներ և տեղափոխվել են հիվանդանոց։


== Ինքնաթիռ ==
ATR-72-201 (գրանցման համար VP-BYZ) ինքնաթիռը արտադրվել է «ATR» ֆրանս-իտալական ընկերությունունում 1992 թվականին։ Նույն թվականի հոկտեմբերի 20-ին ինքնաթիռը իրականացրել է իր առաջին չվերթը։ Ինքնաթիռը շահագործվել է հետևյալ ավիաընկերությունների կողմից` TransAsia Airways (1992 թվականի դեկտեմբերի 16-ից մինչև 1999 թվականի հունվարի 1-ը), Finnair (1999 թվականի հունվարի 1-ից մինչև 2003 թվականի նոյեմբերի 1-ը), Aero Airlines (2003 թվականի նոյեմբերի 1-ից մինչև 2008 թվականի հուլիսի 23-ը)։ 2008 թվականի հուլիսի 23-ին ինքնաթիռը հանձնվել է ՅուՏէյր ավիաընկերությանը և ստացել է գրանցման համար VP-BYZ</ref>։
Ինքնաթիռը ուներ երկու շարժիչ` Pratt & Whitney Canada PW124B արտադրության։ Ինքնաթիռի շարժիչի վերջին ձևը արտադրվել է Գերմանիայում 2010 թվականին։ Մինչ ավիավթարի տեղի ունենելաը ինքնաթիռը իրականացրել է 49633 չվերթ, և օդում է եղել ավելի քան 35523 ժամ։


== Անձնակազմի անդմաներ ==
Ինքնաթիռի առաջին հրամանատար - 27 ամյա Սերգեյ Սերգևիչ Անցին։ Աշխատել է ՅուՏէյր ավիաընկերությունում 3 տարի և 9 ամիս։ Սերգեյը ATR 72-ի առաջին հրամանատար է նշանակվել 2011 թվականի նոյեմբերի 8-ից։ Օդում է անցկացրել ավելի քան 2602 ժամ, որից 2522 ժամ անցկացրել է ATR-72 ինքնաթիռում։
Ինքնաթիռի երկրորդ հրամանատար - 23 ամյա Նիկիտա Վիատլևիչ Չեխլով։ Աշխատել է ՅուՏէյր ավիաընկերությունում 3 տարի և 6 ամիս։ Նիկտան ATR 72-ի երկրորդ հրամանատար է նշանակվել 2008 թվականի սեպտեմբերի 8-ից։ Օդում է անցկացրել ավելի քան 1825 ժամ, որից 1765 ժամ անցկացրել է ATR-72 ինքնաթիռում։


== Ավիավթար ==
UTA120 չվերթ, ինքնաթիռը Տյումենից թռչել է տեղական ժամանակով ժամը 07:32:58։
Ժամը 07:34:22 ինքնաթիռը հանկարծակի թեքվել է դեպի ձախ 50°-ի տակ, և սկսել է ընկնել։ Օդաչուները չեն կարողացել ոչինչ անել։ Այնուհետև ինքնաթիռը 20 մ/վ արագության տակ ընեկլ է գետնին և ամբողջությամբ ոչնչացվել։


== Արձագանք ==
Տյումենի մարզում ապրիլի 4-ին 5-ին և 6-ին հայտարարվել է եռօրյա սգո օր։


== Հետաքննություն ==
Աղետի բացահյատման գործընթացին կմասնակցի Ռուսաստանի Դաշնության քննչական կոմիտեն և ԱՊՀ Միջպետական ավիացիոն կոմիտեն։
Հետաքննության ընթացքում բացահայտվել է, որ ինքնաթիռի վառելիքն է վերջացել։
Աղետի վերջնական զեկույցը տպագրվել է 2013 թվականի հուլիսի 16-ին։

Եզրակացություն
Աղետի պատճառը հանդիսացել է եղանակային վատ պայմանները։


== Հիշատակ ==
2013 թվականի ապրիլին վթարի վայրում զոհերի հիշատակին նվիրված հուշարձան են տեղադրել, որի բարձրությունը հասել է 1,7 մետրի։


== Ծանոթագրություններ ==


== Արտաքին հղումներ ==
Վթարի մասին տեղեկություններ
ATR-72 № VP-BYZ Archived 2012-04-06 at the Wayback Machine.
Արևելաեվրոպական սոցիալիզմի ձախողում

Արևելաեվրոպական սոցիալիզմի ձախողում, Սոցիալիստական համակարգի փլուզումն անխուսափելի էր։ 1989-1990 թվականներին Լեհաստանում և Հունգարիայում ընթացած ժողովրդավարական ընտրությունները վերջ տվեցին սոցիալիստական կարգերին այս երկու երկրներում։ Փոխարենը ձևավորվեցին առաջին ոչ կոմունիստական կառավարությունները։

Մյուս երկրներում սոցիալիստական կարգերի անկումն ընթացավ ավելի վատ պայմաններում։ Դրա յուրահատուկ ազդակը դարձավ սոցիալիստական վարչակարգի փլուզումը Արևելյան Գերմանիայում 1989 թվականին։ Թեև Գերմանիայի Ժողովրդավարական Հանրապետության առաջնորդ Էրիխ Հոնեկերը ամեն ինչ արեց համակարգի փլուզումը ձախողելու համար։ Նույն՝ 1989 թվականին զանգվածային ցույցերով ու գործադուլներով վերջակետ դրեցին սոցիալիստական վարչակարգերին նաև Չեխոսլովակիայում, Բուլղարիայում և Ռումինիայաում։
1989 թվականին Չեխոսլովակիայում հաստատվեց ազատական-ժողովրդավարական վարչակարգը։ 1993 թվականին Չեխոսլովակիան բաժանվեց երկու նոր պետությունների՝ Չեխիա և Սլովակիա։ Փոփոխություններն առանց լուրջ ընդհարումների ընթացան նաև Բուլղարիայում։
Միայն Ռումինիայի մայրաքաղաք Բուխարեստում իրադարձությունները ընթացան զինված հակամարտություններով։ Արդյունքում՝ բռնատիրության խորհրդանիշ հանդիսացող Ռումինիայի առաջնորդ Նիկոլաե Չաուշեսկուն ու նրա կինը մահապատժի ենթարկվեցին։
Սակայն Ռումինիայում կատարվածը բացառություն էր։ Սոցիալիստական համակարգի մյուս երկրներում սոցիալիստական վարչակարգի փլուզումն իրականացվեց անարյուն ճանապարհով, որի պատճառով այդ գործընթացը ստացավ թավշյա հեղափոխություններ անվանումը։
Արդյունքում՝ 1991 թվականին պաշտոնապես լուծարվեցին սոցիալիստական համակարգը կրող սյուները՝ Վարշավյան պայմանագիր ( 1955 թվական) կազմակերպությունը և Տնտեսական փոխօգնության խորհուրդը ( 1949 թվական)։
1988-1990 թվականներին թավշյա հեղափոխությունների արդյունքում սոցիալիստական համակարգը Արևելյան Եվրոպայում փլուզվեց։ 1991 թվականին՝ Խորհրդային միության փլուզումից հետո, վերացավ նաև սոցիալիստական համակարգին վերադառնալու հնարավոր հետդարձի ճանապարհը։


== Աղբյուր ==
Համաշխարհային պատմություն 12. Հումանիտար հոսք
Հեղինակ՝ Վ. Պետրոսյան, Ա. Նազարյան, Ռ. Սաֆրաստյան
Ջոյ Բեհար

Ջոզեֆինա «Ջոյ» Վկտորիա Բեհար (անգլ.՝ Josephina «Joy» Victoria Behar, հոկտեմբերի 7, 1942(1942-10-07), Բրուքլին, Նյու Յորք, Նյու Յորք, ԱՄՆ), ամերիկացի կոմիկ, սցենարիստ, դերասանուհի և «The View» զրույց-հանդեսի համախոհուհի։ 2009 թվականի աշնանը մեկնարկել է սեփական «Ջոյ Բեհարի շոուն» զրույց-հանդեսը։


== Կենսագրություն ==
Բեհարը, իտալական ծագմամբ ամերիկուհի է, ծնվել է 1942 թվականի հոկտեմբերի 7-ին Ուիլիամսբուրգում (Բրուկլին)։ Նրա ընտանիքը ծագումով Իտալիայի մարզ Կալաբրիայից է։ Նրա մայր Ռոուզը՝ դերձակուհի է, իսկ հայրը՝ Ջինոն, Կոկա-Կոլա ընկերության բեռնատարի վարորդ։
1965 թվականին Ջոյը ամուսնացել է Ջո Բեհարի հետ, 1981 թվականին նրանք բաժանվել են։ Ամուսնության ընթացքում նրանք ունեցել են մի դուստր՝ Եվան (ծնվել է 1970 թվականին)։  1982 թվականի հուլիսի 12-ից ապրում է Սթիվ Յանովիցի հետ՝ կնքելով քաղաքացիական ամուսնություն։ 2009 թվականի մարտի 17-ին Բեհարը Բարբարա Ուոլթերսին տված հարցազրույցում հայտարարել է, որ մտադիր է ամուսնանալ Սթիվի հետ։ Սակայն երեք ամիս անց նա մտափոխվել է։
1964 թվականին Բեհարն ավարտել է Քուինսի քոլեջը արվեստի բակալավրի աստիճանով և Սթոունի Բրուքի համալսարանը գիտության և արվեստի մագիստրոսի աստիճանով։


== Կարիերա ==
1997 թվականին Բեհարը մասնակցել է «The View» զրույց-հանդեսին։ Սկզբում նա փոխարինել է Բարբարա Ուոլթերսին, բայց ավելի ուշ Վուփի Գոլդբերգի հետ սկսել է հայտնվել մեկ այլ՝ «Զավեշտալի օգնություն» հումորային առաջատար շոուում։
2006 թվականի մարտի 27-ին Սթար Ջոնսը, որը «The View»-ի նախկին հաղորդավարն էր, իր վերջին գործողությունների մասին Բեհարի հարցին, կտրուկ պատասխանել է․

2009 թվականի օգոստոսին Բեհարը, Վուփի Գոլդբերգի, Շերի Շեֆերդի, Բարբարա Ուոլթերսի և Էլիզաբեթ Հեսելբեկի հետ միասին ստացել է Էմմիի մրցանակը «Լավագույն շոու» անվանակարգում։


== Մրցանակներ և անվանակարգեր ==
GLAAD Media Awards

2010՝ «Լավագույնը մեդիա ոլորտում»«էմմի» ցերեկային մրցանակ

1998՝ Առաջադրված «Բացառիկ շոու»-ի համար (The View)
1999՝ Առաջադրված «Բացառիկ շոու»-ի համար  (The View)
2000՝ Առաջադրված «Բացառիկ շոու»-ի համար  (The View)
2001՝ Առաջադրված «Բացառիկ շոու»-ի համար  (The View)
2002՝ Առաջադրված «Բացառիկ շոու»-ի համար  (The View)
2003՝ Առաջադրված «Բացառիկ շոու»-ի համար  (The View)
2003՝ Առաջադրված «Բացառիկ շոու»-ի համար  (The View)
2004՝ Առաջադրված «Բացառիկ շոու»-ի համար  (The View)
2005՝ Առաջադրված «Բացառիկ շոու»-ի համար  (The View)
2006՝ Առաջադրված «Բացառիկ շոու»-ի համար  (The View)
2007՝ Առաջադրված «Բացառիկ շոու»-ի համար (The View)
2008՝ Առաջադրված «Բացառիկ շոու»-ի համար  (The View)
2009՝ Առաջադրված «Բացառիկ շոու»-ի համար (The View)
2010՝ Առաջադրված «Բացառիկ շոու»-ի համար  (The View)


== Ծանոթագրություններ ==


== Արտաքին հղումներ ==
Ջոյ Բեհար Internet Movie Database կայքում
Ջոոյ Բեհարի շոու
The View Official Profile
Նովոե (գյուղ, Ուգրանսկի շրջան)

Անվան այլ կիրառումների համար տե՛ս՝ ՆովոեՆովոե (ռուս.՝ Новое), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարստային ջրեր

Կարստային ջրեր, ստորերկրյա ջրեր, որոնք կապված են կարստառաջացման պրոցեսների հետ և գոյանում են լուծվող ապարների խոշոր ճեղքերում ու խոռոչներում։ Սնվում են մթնոլորտային տեղումներից, հալման և մակերևութային ջրերից (գետեր, լճեր)։ Կարստյան ջրերի քիմիական բաղադրությունը տարբեր է։ Նրանց մերձմակերևութային տարածման դեպքում գրունտների ինժեներաերկրաբանական հատկությունները խիստ վատանում են, և տվյալ տեղանքում շինարարական աշխատանքներ իրականացնելը պահանջում է թանկ միջոցառումներ սողանքներն ու փլուզումները կանխելու համար։
Դավիթ Յազիջյան

Դավիթ Միսակի Յազիջյան (մայիսի 15, 1915(1915-05-15), Լոո, Sochi Okrug, Սևծովյան նահանգ, Ռուսական կայսրություն - հուլիսի 23, 1988(1988-07-23), Սոչի, Կրասնոդարի երկրամաս, ՌԽՖՍՀ, ԽՍՀՄ), Խորհրդային Միության հերոս (մայիսի 31, 1945), կրտսեր լեյտենանտ։


== Կենսագրություն ==
1939-1940 թվականների ձմռանը մասնակցել է Արևմտյան Ուկրաինայի և Արևմտյան Բելառուսիայի ազատագրմանը։
1942 թվականին ավարտել է Ստալինգրադի (Վոլգոգրադ) տանկային ուսումնարանի դասընթացները։
1942 թվականի սեպտեմբերից, որպես տանկի, դասակի, ապա վաշտի հրամանատար, մասնակցել է Հայրենական մեծ պատերազմին։ Աչքի է ընկել 1944 թվականի գարնանը՝ Նարևի գետանցման, թշնամու թիկունքում տանկային դեսանտ հանելու և նույն թվականի ձմռանը ականադաշտեր վնասազերծելու ժամանակ։Հերոսի կոչմանն արժանացել է 1945-ի մարտին Կյուրստին (այժմ՝ Կոստշին) քաղաքի գրավման մարտերում ցուցաբերած սխրագործությունների համար։ 1946 թվականին զորացրվել է։


== Պարգևներ ==
Պարգևատրվել է Խորհրդային Միության հերոսի Ոսկե աստղ մեդալով, Լենինի, Կարմիր դրոշի, Կարմիր աստղի, Հայրենական պատերազմի 1-ին աստիճանի շքանշաններով, մեդալներով։


== Հիշատակ ==
2008 թվականին հերոսի անունով է կոչվել Սոչի քաղաքի մոտ գտնվող Կատկովա Շչել ավանի № 83 դպրոցը, որտեղ բացվել է նրա անունը կրող մարտական փառքի թանգարան, բակում կանգնեցվել է նրա կիսանդրին։


== Ծանոթագրություններ ==


== Գրականություն ==
Герои Советского Союза|2


== Արտաքին հղումներ ==
 Դավիթ Յազիջյան «Երկրի հերոսներ» կայքում(Ստուգված է 2 Ապրիլի 2018)
Բառա (Բաիա)

Բառա (պորտ.՝ Barra), համայնք Բրազիլիայում՝ Բաիա նահանգի կազմում։ Մտնում է Վալի Սան Ֆրանսիսկանու դա Բաիայի մարզ վարչական մեզոշրջանի մեջ։ Մտնում է միկրո–տնտեսական և վիճակագրական Բարրայում։ Բնակչությունը կազմում է 47 410 մարդ (2006 թվականի տվյալներով), տարածքը զբաղեցնում է 12 299 կմ², բանկչության խտությունը կազմում է 4,2 մարդ/կմ²։


== Պատմություն ==
Քաղաքը հիմնադրվել է 1873 թվականի հունիսի 16–ին։
Նորաշեն (գետակ)

Անվան այլ կիրառումների համար տե՛ս՝ Նորաշեն (այլ կիրառումներ)Նորաշեն, գետ Հայաստանի Լոռու մարզում, Շնագայլ գետի աջ օժանդակը։ Սկիզբ է առնում Հեղհեղուտի լեռնանցքից արևմուտք և Սարալանջ գյուղից 5 կմ հյուսիս–արևելք միախառնվում մայր գետին։ Երկարությունը 9 կմ է։


== Ծանոթագրություններ ==
Յալույ

Յալույ  (ռուս.՝ Ялуй), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Նյաֆտա գետի աջ ափին՝48 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050381
Հիդրոլոգիական ուսումնասիրությունների կոդը - 103005038
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(6946) 1980 RX1

(6946) 1980 RX1, աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 15-ին Անրի Դեբեոնի և Լեո Հուզիոի կողմից Վերին Պրովանսում։
Միջին հեռավորությունը Արեգակից կազմում է 2,267158 ա. մ., առավելագույնը մոտենում է 1,9513 ա. մ. հեռավորության վրա և հեռանում 2,583 ա. մ.։ Արեգակի շուրջ մեկ ամբողջական պտույտ է կատարում 1246,87 երկրային օրվա ընթացքում, իր ուղեծրով շարժվելով միջինում 0,288723 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6946) 1980 RX1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զարյա (այլ կիրառումներ)

Զարյա, կարող է վերաբերել՝


== Ուկրաինայի բնակավայրեր ==
Զարյա - ավան, Ուկրաինայի Դոնեցկի մարզի Կոնստանտինովսկիում
Զարյա - ավան, Ուկրաինայի Դոնեցկի մարզի Վոլոդարսկիում
Զարյա - գյուղ, Ուկրաինայի Դոնեցկի մարզի Կրասնոարմեյսկիում
Զարյա - գյուղ, Ուկրաինայի Կիրովոգրադի մարզի Կիրովոգրադի շրջանում
Զարյա - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Զարյա - գյուղ, Ուկրաինայի Նիկոլաևի մարզի Ժովտնևի շրջանում
Զարյա - գյուղ, Ուկրաինայի Նիկոլաևի մարզի Կազանկայի շրջանում
Զարյա - գյուղ, Ուկրաինայի Նիկոլաևի մարզի Վեսելինովոյի շրջանում
Զարյա - գյուղ, Ուկրաինայի Նիկոլաևի մարզի Վոզնեսենսկի շրջանում
Զարյա - գյուղ, Ուկրաինայի Պոլտավայի մարզի Մաշևկայի շրջանում
Զարյա - գյուղ, Ուկրաինայի Վոլինի մարզի Վլադիմիր-Վոլինի շրջանում


== Ռուսաստանի բնակավայրեր ==
Զարյա - գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Զարյա - գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Զարյա - գյուղ Ռուսաստանի Լիպեցկի մարզի Դոբրինսկի շրջանի կազմում։
Զարյա - գյուղ Ռուսաստանի Լիպեցկի մարզի Դոբրինսկի շրջանի կազմում։
Զարյա - գյուղ Ռուսաստանի Սմոլենսկի մարզի Ուգրանսկի շրջանի կազմում։
Զարյա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Զարյա - գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։
Զարյա - խուտոր Ռուսաստանի Կրասնոդարի երկրամասի Անապայի քաղաքային օկրուգում։
Անկեղծությո՞ւն, թե՞ համարձակություն

«Անկեղծությո՞ւն, թե՞ համարձակություն», երեկույթների ժամանակ հիմնականում վերբալ խաղ, որը պահանջում է երկու կամ ավելի մասնակից։ Խաղացողներին տրվում են ընտրության իրավունք՝ կամ անկեղծ պատասխանել որևէ հարցի, կամ, այսպես ասած, «համարձակ» քայլ անել․ երկու դեպքում էլ ուրիշ խաղացողներն են առաջարկում/հարցնում։ Խաղը մասնավորապես տարածված է դեռահասների և երեխաների շրջանում, և այն երբեմն հասնում է մոլության։ «Անկեղծությո՞ւն, թե՞ համարձակություն» խաղը կարող է ունենալ նաև սեռական համանաշանակություն։


== Պատմություն ==
Խաղը դերեր շարունակ գոյություն է ունեցել անվան առնվազն մեկ տարբերակով՝ «հարցեր և հրամաններ» անվանումով, որը հաստատվել է դեռևս 1712 թվականին․

«Անկեղծությո՞ւն, թե՞ համարձակություն» ոճով խաղերը վերջիվերջո կարող են գալ հրամանատարական խաղերից, ինչպիսին է, օրինակ, հին հունական բասիլինդա (in Greek: Βασιλινδα) խաղը, որը նկարագրվել է Հուլիոս Փոլուքսի կողմից։


== Կանոններ ==
Համար 1 խաղացողը սկսում է խաղը, մյուսին հարցնելով «անկեղծություն, թե՞ համարձակություն»։ Եթե համար 2 խաղացողը ընտրում է «անկեղծություն»-ը, ապա համար 1-ը նրան հարց է տալիս, սովորաբար շփոթեցնող, որին համար 2 խաղացողը պետք է պատասխանի անկեղծագույնս։ Եթե համար երկու խաղացողը, հակառակը, ընտրի «համարձակություն», ապա համար 1 խաղացողը նրան պետք ինչ-որ բան ասի անելու, որը նրանից համարձակություն է պահանջում։ Սովորաբար սա լինում է անհարմար և վտանգավոր, ինչը բերում է ամոթալի պատմության կամ շփոթության։ Խաղացողը չի կարող ամեն անգամ «անկեղծություն» ընտրել։ Այնուամենայնիվ, եթե Համար 2 խաղացողը հավանություն չի տալի այդ «համարձակությանը», նա կարող է խնդրել փոխել այն՝ այս անգամ վերջնականապես։ Հարցին պատասխանելուց կամ համարձակությունը անելուց հետո Համար 2 խաղացողը մյուս խաղացողին է հարցնում՝ «Անկեղծություն, թե՞ համարձակություն», և այսպես խաղը շարունակվում է։
Հաճախ այս խաղը խաղում են շշով, որը հնարավորություն է տալիս պատահականորեն ընտրել խաղացող զույգին։ Այն խաղացողը, ում մոտ հայտնվել է շշի հետևի մասը, հարց է ուղղում (կամ համարձակություն է առաջարկում, կախված մյուս մասնակցի ընտրությունից) այն մասնակցին, ում մոտ հայտնվել է շշի խցանի մասը։


== Ծանոթագրություններ ==
Գիրան (այլ կիրառումներ)

Գիրան, կարող է վերաբերել՝

Գիրան - միջնադարյան հայկական քաղաք Մեծ Հայքի Գողթն գավառում, ներկայիս Ադրբեջանական Հանրապետության Որդուարի շրջանի տարածքում
Գիրան - Գիլանչայ գետի այլ անվանում
∞ (ալբոմ)

∞, կամ Infinity, ֆրանսիացի կոմպոզիտոր Յան Թյերսենի ութերորդ ստուդիական ալբոմը, որը թողարկվել է 2014 թվականի մայիսի 20-ին։ Ալբոմի նման անունը ծագել է այն բանից, որ անվերջության խորհրդանիշը կողքի շրջված ութն է՝ երաժշտի սկավառակագրության մեջ ալբոմի հերթական համարը, ինչը նա նշել է իր հարցազրույցներում։


== Լեզուներ ==
Ի տարբերություն նախորդ ալբոմների՝ «Infinity»-ում չկա մի երգ, որ գրված լինի ֆրանսերեն։ Դրանք գրված են անգլերենով, ֆարյորերենով իսլանդերենով և բրետոներենով։ Port Magazine ամսագրին տված հարղազրույցում երաժիշտը պատմել է, որ նման կերպ նա իր գնահատականն է հայտնել բրետոնական մշակույթին, որը հարազատ է երգահանին։


== Ալբոմի աջակցություն ==
Ալբոմի թողարկումից անմիջապես հետո՝ 2014 թվականի ամռանը, Յան Թյերսենը մեկնել է հեծանվային շրջագայության Ֆրանսիայով։ Midsummer Cycling Tour կոչվող շրջագայության ուղին ընկած էր տարածքում, որը քարտեզի վրա պատկերում էր անվերջության խորհրդանիշը՝ ալբոմի խորհրդանիշը։ Շրջագայության ընթացքում երգահանը յություբյան ալիքում տեղադրել է հոլովակներ ալբոմի երգերի ներքո, որոնցում փորձում էր հաղորդել  խաղաղության և հավերժության շարժման մթնոլորտը միաժամանակ։ Բացի այդ տեղադրվել է տեսանյութերի ևս մեկ շարք՝ ալբոմի յուրաքանչյուր ստեղծագործության վերաբերյալ հեղինակի անձնական մեկնաբանությամբ։ Օրինակ, հորդ անձրևի ձայնը, որը հնչում է «Սայթաքուն քարեր» ստեղծագործության սկզբում, ըստ Յանի, ինքնաբերաբար ավելացվել է ձայնագրությանը միայն այն պատճառով, որ ձայնագրման ընթացքում անձրև է եկել, և կոմպոզիտորը որոշել է պատկերել այն։


== Քննադատություն ==
Infinity-ն շատ լավ է ընդունվել երաժշտական քննադատների կողմից։ Metacritic կայքում, որը բոլոր երաժշտական ակնարկներին տալիս է միջինում 100 բալանոց սանդղակով գնահատական, ալբոմը ստացել է միջին գնահատական՝ 74՝ 15 ակնարկների հիման վրա․ «ընդհանուր առմամբ բարենպաստ ակնարկներով»։


== Երգացանկ ==


== Ծանոթագրություններ ==
Լեոնովկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ԼեոնովկաԼեոնովկա (ուկրաիներեն՝ Леонівка), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1926 թվականին։
2001 թվականի տվյալներով Լեոնովկա գյուղում բնակվում էր 130 մարդ։ Բնակավայրը զբաղեցնում է 0,753 կմ² տարածք։ Բնակչության խտությունը կազմում էր 172,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծուխ

Անվան այլ կիրառումների համար տե՛ս՝ Ծուխ (այլ կիրառումներ)
Ծուխ, կայուն դիսպերս համակարգ, կազմված է մանր, պինդ մասնիկներից, որոնք կախված վիճակում գտնվում են գազերում։ Ծուխը տիպիկ աերոզոլ է, որի մասնիկների չափերը 10−5 - 10−7 մ են։ Ի տարբերություն փոշու մասնիկների, որոնք ավելի խոշոր են, ծխի մասնիկները, գործնականում, ծանրության ուժի ազդեցությամբ չեն նստում։
Ծխի մասնիկների շուրջը, որպես միջուկների, կարող է տեղի ունենալ մթնոլորտային խոնավության խտացում, որի հետևանքով գոյանում է մառախուղ։
Ծուխն առաջանում է, մասնավորապես, վառելանյութերի այրման ժամանակ (օրինակ, ՋԷԿ-երի և արդ. տարբեր տեղակայանքների հնոցներում), հրդեհների դեպքում (հատկապես՝ անտառների)։ Այդպիսի ծուխը կարող է պարունակել չայրված վառելանյութի, զոլերի, մետաղների օքսիդների և խեժերի խոշոր մասնիկներ։ Ծխագազերի վատ մաքրման հետևանքով աղտոտվում է շրջակա միջավայրը, վատանում է միկրոկլիման, գոյանում մառախուղ, նվազում բնական լուսավորվածությունը։
Ծուխը նպաստում է մարդկանց հիվանդագին վիճակների զարգացմանը (վերին շնչուղիների կատար, բրոնխիտ, թոքերի ֆիբրոզ փոփոխություններ)։ Ծխի մեջ ծանր մետաղների (կապար, սնդիկ) կոնդենսատի պարունակությունն առաջացնում է արյան փոփոխություններ, դանդաղեցնում երեխաների ֆիզիկական զարգացումը։ Ծխի որոշ բաղադրամասեր պարունակում են քաղցկեղածին նյութեր։ Ծխի խոշոր մասնիկներն աչքի մեջ ընկնելիս վնասում են եղջերաթաղանթն ու լորձաթաղանթը։
Ծխի դեմ պայքարելու համար կատարում են ձեռնարկությունների և բնակավայրերի կենտրոնացված ջերմա- և գազամատակարարում, ստեղծում են սանիտարա-պաշտպանական գոտիներ, տեղակայում գազամաքրիչ սարքեր։
Բոլշևիկ (ավան, Պերվոմայսկի շրջան)

Անվան այլ կիրառումների համար տե՛ս՝ Բոլշևիկ (այլ կիրառումներ)Բոլշևիկ (ուկրաիներեն՝ Більшовик), ավան Ուկրաինայի Խարկովի մարզի Պերվոմայսկի շրջանում։ Հիմնադրվել է 1932 թվականին։
2001 թվականի տվյալներով Բոլշևիկ ավանում բնակվում էր 1 158 մարդ։ Բնակավայրը զբաղեցնում է 1069 կմ² տարածք։ Բնակչության խտությունը կազմում էր 1083,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կևյատոզերո (գյուղ, Բելոմորսկի շրջան)

Կևյատոզերո (ռուս.՝ Кевятозеро), գյուղ Ռուսաստանի Կարելիայի հանրապետության Բելոմորսկի շրջանի կազմում։
Բնակչությունը 1998 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուբեն Ահարոնյան

Ռուբեն Միքայելի Ահարոնյան (մայիսի 24, 1947(1947-05-24), Ռիգա, Լատվիական ԽՍՀ, ԽՍՀՄ), հայ ջութակահար։ Հայկական ԽՍՀ ժողովրդական արտիստ (1980 թ.)։


== Կենսագրություն ==
Ծնվել է 1947 թվականի մայիսի 24-ին, Ռիգայում։ 1965 թվականին դարձել է Անդրկովկասյան 2-րդ մրցույթի (Թբիլիսի) հաղթող։ 1971 թվականին ավարտել է Մոսկվայի կոնսերվատորիան (Յուրի Յանկելևիչի դասարան), այնուհետև ասպիրանտուրան (Լեոնիդ Կոգանի դասարան)։ 1972 թվականին հաղթել է Մոնրեալի բավականին բարդ միջազգային մրցույթում, իսկ 1974 թվականին Յուջին Ֆոդորի և Ռուսուդան Գվասալիայի հետ երկրորդ մրցանակն է բաժանել Չայկովսկու անվան 5-րդ միջազգային մրցույթում (առաջին մրցանակ այս անգամ չի շնորհվել)։
1971 թվականից դասավանդել է Երևանի պետական կոնսերվատորիայում, պրոֆեսոր։ 1982 թվականից ղեկավարել է Հայաստանի պետական կամերային նվագախումբը։
1996 թվականին տեղափոխվել է Ռուսաստան և դարձել Բորոդինի անվան լարային քառյակի առաջին ջութակը։ 2001 թվականին քառյակի մյուս երաժիշտների հետ արժանացել է Ռուսաստանի Դաշնության պետական մրցանակի։


== Մրցանակներ, կոչումներ ==
Անդրկովկասյան (Թբիլիսի, 1965 թ., 1-ին մրցանակ), Համամիութենական (Մոսկվա, 1965 թ., 2-րդ մրցանակ), միջազգային՝ Չայկովսկու անվան (Մոսկվա, 1966 թ., 6-րդ մրցանակ), Էնեսկուի անվան (Բուխարեստ, 1970 թ., 2-րդ մրցանակ) և Մոնրեալի (1972 թ., երկու 1-ին մրցանակ, որոնցից մեկը՝ կանադական ժամանակակից ստեղծագործության լավագույն կատարման համար) մրցույթների դափնեկիր է։
1980 թվականին արժանացել է Հայկական ԽՍՀ ժողովրդական արտիստի կոչմանը, 1988 թվականին՝ ՀԽՍՀ պետական մրցանակի, 2001 թվականին` ՌԴ Պետական մրցանակի, 1996 թվականին՝ Մովսես Խորենացու մեդալի, 2012 թվականին՝ ՀՀ մշակույթի նախարարության ոսկե մեդալի։


== Ծանոթագրություններ ==
Սոֆտադես

Օրա (հուն․՝ Σοφτάδες), գյուղ Կիպրոսի Հանրապետության Լառնակայի շրջանի հարավում։ Մինչ 1974 թվականը բնակչության մեծամասնությունը թուրք կիպրացիներ էին, սակայն նրանք լքել են գյուղը հաստատվելով ՀԿԹՀ գյուղերում։ Գյուղը Կիտիից գտնվում է 3 կմ հեռավորության վրա։ Ըստ 2011 թվականի տվյալների քաղաքի բնակչությունը կազմել է 62 մարդ, մեծամասնությունը հույն կիպրացիներ են։


== Ժողովրդագրություն ==


== Ծանոթագրություններ ==
Անդրաշ Ադորյան (ֆլեյտահար)

Անվան այլ կիրառումների համար տե՛ս՝ Անդրաշ Ադորյան (այլ կիրառումներ)Անդրաշ Ադորյան (հունգ.՝ Adorján András, սեպտեմբերի 26, 1944(1944-09-26), Բուդապեշտ, Հունգարիայի Թագավորություն), հունգարական ծագումով դանիացի ֆլեյտահար։


== Կենսագրություն ==
1956 թվականին ընտանիքի հետ արտագաղթել է Դանիա, որտեղ սովորել է ատամնաբուժություն, իսկ այնուհետև իրեն նվիրել է երաժշտությանը։ Սովորել է Ֆրայբուրգի երաժշտության բարձրագույն դպրոցում (Օրել Նիկոլեի մոտ)։
Դարձել է մի շարք երաժշտական մրցանակների, մասնավորապես` Փարիզի ֆլեյտահարների միջազգային մրցույթի Մեծ մրցանակի դափնեկիր (1971)։
1987 թվականից` Քյոլնի, 1996 թվականից` Մյունխենի երաժշտության բարձրագույն դպրոցների պրոֆեսոր։ Գերմանիայի ֆլեյտահարների ընկերության նախագահն է։


== Ստեղծագործական գործունեություն ==
Ադորյանի ավելի քան 80 ձայնագրությունների մեջ կան XVIII-XIX դարերի այնպիսի կոմպոզիտորների ստեղծագործություններ, ինչպիսիք են Կարլ Ֆիլիպ Էմանուել Բախը, Ֆրանտիշեկ Բենդան, Յան Նեպոմուկ Հումելը, Ֆրանց Դանցին, Սավերիո Մերկադանտեն, Իգնաց Մոշելեսը, Լյուդվիգ Շպորը և այլք։ Այդ ստեղծագործություններից շատերը Ադորյանի շնորհիվ փրկվել են մոռացությունից։ Միևնույն ժամանակ Ադորյանը կատարում է և XX դարի երաժշտություն (Բոգուսլավ Մարտինու, Սերգեյ Պրոկոֆև)։ Որպես հարգանքի տուրք իրեն Դանիայում հյուրընկալած ընտանիքին, Ադորյանը ձայնագրել է դանիացի կոմպոզիտորներ Յոախիմ Անդերսենի և Կարլ Նիլսենի ստեղծագործությունները։
Հատուկ Ադորյանի համար ստեղծագործած ժամանակակից կոմպոզիտորներից են, մասնավորապես, Էդիսոն Դենիսովը և Ալֆրեդ Շնիտկեն։


== Հետաքրքիր փաստեր ==
Անդրաշ Ադորյանի անուն-ազգանունը իր համար որպես կեղծանուն է ընտրել հունգարացի անվանի շախմատիստ, գրոսմայստեր Անդրաշ Ադորյանը (իսկական ազգանունը` Յոխա)։


== Ծանոթագրություններ ==


== Հղումներ ==
Հարցազրույց Անդրաշ Ադորյանի հետ(չաշխատող հղում)
Անդրաշ Ադորյանի ձայնագրությունները
Ալիջա (գետակ)

Անվան այլ կիրառումների համար տե՛ս՝ Ալիջա (այլ կիրառումներ)Ալիջա, գետակ Արաքսի ավազանում։


== Ծանոթագրություններ ==
Հոմս

Հոմս (արաբ․՝ حمص‎‎), քաղաք Սիրիայի կենտրոնում, Հոմս մարզի վարչական կենտրոնը։ Դամասկոսից հեռու է 162 կմ՝ դեպի հյուսիս, Հալեպից՝ 192 կմ դեպի հարավ։ Արևմուտքում՝ 90 կմ հեռավորության վրա, Սիրիայի Տարտուս նավահանգիստն է։
Քաղաքը գնտնվում է Օրոնտաս գետի հովտում։ Այն քաղաքը բաժանում է արևելյան ու արևմտյան հատվածների։ Քաղաքի պատմական կենտրոնը արևելյան հաատվածն է, իսկ արևմուտքում նորակառույց թաղամասեր են։


== Աղբյուրներ ==
Էմեսա, հրեական հանրագիտարան
Վերա Լինն

Դամա Վերա Լինն (մարտի 20, 1917(1917-03-20), East Ham, Միացյալ Թագավորություն - հունիսի 18, 2020(2020-06-18), Ditchling, Միացյալ Թագավորություն), բրիտանացի երգչուհի և երգահան։ Նրա երգերից We՚ll Meet Again-ը և White Cliffs of Dover-ը դարձել են 20-րդ դարի բրիտանական մշակութի  խորհրդանիշերից։ Նա մեծ ճանաչում ստացավ Երկրորդ համաշխարհային պատերազմի տարիներին։ Պարգևատրվել Է Բրիտանական կայսրության շքանշանով։


== Կենսագրություն ==
Լիննը լայնորեն հայտնի էր որպես «ռազմական ուժերի սիրելի», քանի որ պատերազմի ընթացքում Եգիպտոսում, Հնդկաստանում և Բիրմայում զորքերի համար բացօթյա համերգներ էր տալիս։
Նա պատերազմից հետո շարունակեց մնալ հանրաճանաչ՝ հայտնվելով Ռադիոյով և հեռուստատեսությամբ Միացյալ Թագավորությունում և Միացյալ Նահանգներում։ 2009 թ.-ին, 92 տարեկան հասակում, նա դարձավ ամենածեր կենդանի երգիչը, որը գլխավորում էր Միացյալ Թագավորության Ալբոմների աղյուսակը` The Best Best of Vera Lynn ալբոմով։ 2014 թվականին նա թողարկեց Vera Lynn: National Treasure հավաքածուն, իսկ 2017 թվականին թողարկեց Vera Lynn 100-ը՝ իր հարյուրամյակի տարեդարձը նծելով ալբոմով։ Այսպիսով դարձավ առաջին հարյուրամյա կատարողը, որն ունի  ալբոմ Top10-ում։
Լիննը մեծ ժամանակ և էներգիա էր նվիրել բարեգործական աշխատանքներին՝ կապված նախկին զինծառայողների, հաշմանդամ երեխաների և կրծքագեղձի քաղցկեղի բուժման հետ։ Նրան մեծ սիրով էին վերաբերվում Երկրորդ համաշխարհային պատերազմի վետերանները։
Վերա Լիննին Է նվիրված Pink Floyd խմբի The Wall ալբոմի Vera երգը։


== Ծանոթագրություններ ==


== Արտաքին հղումներ ==
Դամա Վերա Լինն․ Սերնդի ձայնը
Շուրմուլի

Շուրմուլի (վրաց.՝ შურმული), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 239 մարդ։


== Ծանոթագրություններ ==
Ռամիտա Մահապրեուկփոնգ

Ռամիտա Մահապրեուկփոնգ ( թաի.՝ รมิตา มหาพฤกษ์พงศ์; հուլիսի 23, 1989(1989-07-23), Բանգկոկ, Թաիլանդ), թաիլանդացի դերասանուհի և հաղորդավարուհի։ Այժմ նա առցանց սովորում է Լոնդոնում (Բակալավր) աստիճանով։


== Աշխատանք ==


== Ֆիլմագրություն ==


== Դորամա ==


== Հաղորդումներ ==


== Ծանոթագրություններ ==


== Արտաքին հղումներ ==
Ֆեյսբուք
Twitter
Instagram Archived 2013-06-06 at the Wayback Machine.
Fanpage
Երշովո (գյուղ, Պսկովսկի շրջան)

Անվան այլ կիրառումների համար տե՛ս՝ ԵրշովոԵրշովո (ռուս.՝ Ершово), գյուղ Ռուսաստանի Պսկովի մարզի Պսկովսկի շրջանի կազմում։
Բնակչությունը 2000 թվականին գրանցված տվյալներով կազմում էր 494 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոկոնստանտինով

Նովոկոնստանտինով (ուկրաիներեն՝ Новокостянтинів), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Նովոկոնստանտինով գյուղում բնակվում էր 675 մարդ։ Բնակավայրը զբաղեցնում է 2698 կմ² տարածք։ Բնակչության խտությունը կազմում էր 250,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաղիրսեկ

Բաղիրսեկ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 39 կմ հարավ-արևմուտք, Արևմտյան Եփրատի ավազանի Բաղիրսեկդերե գետի մոտ։
Տարածքը սարահարթային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կամակորը (մուլտֆիլմ)

Կամակորը (մուլտֆիլմ),  տիկնիկային մուլտիպլիկացիոն ֆիլմ՝  ստեղծված  Վլադիմիր Վորոբյովի հեքիաթային պատմվածքի հիման վրա 1983 թվականին  «Պերմտելֆիլմ» ստուդիայում։


== Սյուժե ==
Վաղ առավոտյան Պավլիկ տղայի  մոտ է գալիս Կամակորը և սկսում շշուկով ասել, որ պետք է չլսել շրջապատի մարդկանց։ Կամակորը ստիպում է տղային չարություն անել և չլսել իր տատիկին։ Առավոտյան տղան չէր ուզում վեր կենալ և երկար պառկում է անկողնում, բայց տատիկը ստիպում է վեր կենալ և առավոտյան մարզանք անել։ Բայց նույնիսկ դրանից հետո էլ Պավլիկը իրեն վատ է պահում և մարզանքն ինչպես պետք է անել չի ուզում։ Տատիկը նույնիսկ մտածում է, որ տղան հիվանդացել է, բայց սխալվում է։ Կամակորը զվարճացնում է տղային, և նրանք միասին դուրս են վազում փողոց՝ նույնիսկ չլվացվելով։ Փողոցում նրանք շատ են քայլում և Կամակորը Պավլիկին սովորեցնում է, որ միշտ պետք է անել այն, ինչ ուզում ես, իսկ եթե ինչ որ բան դուր չի գալիս, պետք է ասել չեմ ուզում և հաստատուն մնալ որոշման մեջ։ Պավլիկը հասկանում է, որ Կամակորը ստիպում է նրան վատ արարքների դիմել և պատրաստվում է հեռանալ նոր անտարբեր ընկերոջից, բայց Կամակորը հիշեցնում է, որ տատիկը կբարկանա նրա վրա։ Կամակորը հրավիրում է Պավլիկին ապուր ուտելու, և նրանք գնում են Նատաշայի մոտ։  Աղջիկը երկար ժամանակ կասկածում է, թե արժե արդյոք, որ իրենք ինքնուրույն պատրաստեն ապուրը, բայց Կամակորը նորից համոզում է երեխաներին, որ ամեն ինչ լավ կլինի։ Երեխաները նրա գլխավորությամբ պատրաստում են  «Բուրդե» ապուրը, որի մեջ լցնում են ամեն ինչ՝ և′ մեկ տուփ աղ, և′ մուրաբա (այն ամենը, ինչ ընկնում է ձեռքի տակ)։ Իսկ երբ ապուրը պայթում է, նրանք փախչում են Նատաշայից՝ թողնելով որ նա ամեն ինչ կարգավորի։


== Նկարահանող խոմբ ==


== Վերամշակում ==
2015 թվականին «Պերմկինո» («Пермкино» ) ստուդիան Պավել Լուգինի ստուդիայի հետ համատեղ սկսեցին աշխատել «Կամակորը» պլաստիլինային լիամետրաժ մուլտֆիլմի վրա, որի ռեժիսորը դարձավ Սերգեյ Մերինովը։


== Լիցենզավորված հրատարակություն ==
Կամակորի մասին մուլտֆիլմը թողարկվել է VHS-ի վրա «Վիդեո Սոյուզ» («Видео Союз») ասոցիացիայի և Դինարա ընկերության կողմից։

Կամակորը
Գաղտնիքով կողպեքը
Հին սնդուկում
Բոլոր սատանաներին հակառակ
Քսյուշայի և Կոմպյուշայի մասին
Եղիր իմ փիղը
Հեքիաթ բարի փղի մասին
Ախ դու, Տիշկա, Տիշկա


== Գրականություն ==
Կամակորը։ հեքիաթ նախադպրոցական և փոքր դպրոցական տարիքի համար, հեղինակ՝ Վլադիմիր Վորոբյով, հրատարակիչ՝ Ա. Կազարինով, էջ 125, 2010 թվական։
Կամակորը։ հեքիաթային պատմվածք, հեղինակ՝ Վլադիմիր Վորոբյով, «Ռոսմեն» հրատարակչություն, էջ 108, 2013 թվական։
Юлия Баяндина Люди и куклы. История пермской анимации. — Маматов, 2012. — P. 128. — ISBN 978-5-91076-074-9


== Ծանոթագրություններ ==


== Արտաքին հղումներ ==
«Капризка». մուլտֆիլմը «Անիմատոր.ռու» կայքում
мультфильм «Капризка» на youtube.com
Տալեսի ամրոց

Տալեսի ամրոց (իսպ.՝ Castillo de Tales), ավերակները գտնվում են Իսպանիայի Վալենսիայի տարածաշրջանի Կաստելին  (իսպ.՝ Castellón) գավառի Տալես (իսպ.՝ Tales) քաղաքի կենտրոնի ամենաբարձր հատվածում։ Ունենալով բարձր և գերիշխող դիրք, ամրոցը կատարել է պաշտապանողական ֆունկցիա տեղի բնակիչների համար։
1985 թվականի հունիսի 25-ին Իսպանիայի մշակույթի նախարարության կողմից Տալեսի ամրոցը ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0011527 գրանցման համարի տակ։


== Պատմություն ==
Մեծ մասամբ պահպանված ամրոցի պարսպի մնացորդներից կարելի է ենթադրել, որ այն եղել է արաբական պաշտպանողական կառույց։ Նրա ներկայիս վիճակը, ինչպես նաև որ բացակայում է ամրոցի վերաբերյալ փաստաթղթային և արխիվային տեղեկատվություն, հստակ չի նշվում ամրոցի կառուցման ճշգրիտ տարեթիվը։ Քանի որ այն իրենից ներկայացրել է արաբական շինություն հավանաբար այն կառուցվել է 12-րդ դարում։


== Ամրոցի կառուցում ==


=== Առաջին փուլ ===
Ամրոցի միջուկի կոնստրուկցիայի կառուցման տեխնոլոգիան իրենից ներկայացնում է միջնադարում արաբական ժամանակաշրջանի շինությունների կոնստրուկցիայի կառուցման տեխնոլոգիան։ Արտաքին հատվածում օգտագործել են կրաքար։


=== Երկրորդ փուլ ===
Երկրորդ փուլը ևս եղել է միջնադարում։ Կառուցվել են երկու քառակուսի հատակագծով աշտարակներ, իսկ երրորդ աշտարակը ունեցել է ազատ տեսք։ Աշտարակների դիրքը հնարավորություն է տվել որպեսզի նրանց վրա կատարեն շինարարական աշխատանքներ։ Օրինակ՝ տեղադրվել լուսամուտներ և այլն։ Շինարարական տեխնոլոգիան նման է առաջին փուլի ժամանակ կիրառված տեխնոլոգիային։


=== Երկրորդ փուլ ===
Երրորդ փուլի կառուցման ընթացքը համընկնում է 19-րդ դարի ընթացքում տեղի ունեցած Կառլիստայի ճակատամարտի ընթացքում կառուցված ամրոցների տեսքի հետ։ Կառուցվել են երեք կիսաշրջանաձև աշտարակներ, որոնց նման նաև կառուցվեցին սենյակներն ու օժանդակ շինությունները։ Այն կառուցվել է երկրորդ փուլում կառուցված  աշտարակների ու այլ շինությունների տեղը։ Նրա նոր կոնստրուկցիան թույլ էր տալիս առանց խոչընդոտի օգտագործել հրազենն ու հրետանին։


== Նկարագրություն ==
Չնայած այն բանի, որ ներկայիս ժամանակահատվածում ամրոցը գտնվում է գրեթե ավերված վիճակում, սակայն պահպանվում են արտաքին հողապատնեշները։ Այն իրենից ներկայացնում է փոքր ամրոց, որը գտնվում է բլրի գագաթին և որտեղ մոտակա բնակավայրից կարելի է գնալ փոքր արահետով։ Մուտք հնարավոր էր կատարել հրելով դուռը, որը հավանաբար պաշտպանվում էր աշտարակի միջոցով, որի ավերակների մնացորդները դեռ պահպանվում են։ Պարիսպների մնացորդից ներս դեռ պահպանվում են երեք աշտարակների և ջրամբարի ավերակների մնացորդները։


== Պատկերասրահ ==

		
		


== Ծանոթագրություններ ==


== Արտաքին հղումներ ==
http://www.castillosnet.org/espana/informacion.php?ref=CS-CAS-093&seo=Castillo%20de%20Tales
Ֆլորիդա նահանգի համալսարան

Ֆլորիդա նահանգի համալսարան (անգլ.՝ Florida State University, FSU), ԱՄՆ-ի հանրային համալսարան, գտնվում է Ֆլորիդա նահանգի Թալահասի քաղաքում։ Սա հետազոտական համալսարան է, որն իրականացնում է ակտիվ հետազոտական գործունեություն՝ սահմանված «Կարնեգի հիմնադրամի» կողմից:


== Պատմություն ==
Համալսարանը ստեղծվել է 1851 թվականին և Ֆլորիդայի նահանգի հնագույն համալսարաններից մեկն է: 1905 թվականին համալսարանի պատմության մեջ առաջին անգամ ուսանողը ստացավ Ռոդսի կրթաթոշակ: 1977 թվականին Ֆլորիդայի համալսարանի պատմության մեջ առաջին ուսանողուհին ստացավ Ռոդսի կրթաթոշակ: 2012 թվականին ամերիկյան «US News & World Report» ամսագիրը համալսարանն անվանել է Միացյալ Նահանգներում առավել արդյունավետ ազգային համալսարանը: Ֆլորիդայի համալսարանը Ֆլորիդայի երկու պետական բուհերից մեկն է, որը որակված է որպես «առաջատար համալսարան» (Ֆլորիդական օրինագիծ 1076, որը ստորագրվել է 2013 թվականին Ռիք Սքոթի կողմից):


== Նկարագրություն ==
Համալսարանը ներառում է 16 առանձին քոլեջ և ավելի քան 110 կենտրոն, տարածքներ, լաբորատորիաներ և ինստիտուտներ, որոնք առաջարկում են ավելի քան 300 ուսումնական ծրագիր, այդ թվում՝ մասնագիտական ծրագրեր։ Ֆլորիդա նահանգի համալսարանում է գտնվում Ֆլորիդայի միակ ազգային լաբորատորիան՝ Բարձր մագնիսական դաշտերի ազգային լաբորատորիան, և համարվում է «Taxol» հակաքաղցկեղային պատրաստուկի հայրենիքը։ Ֆլորիդայի համալսարանը ղեկավարում է նաև Ջոն և Մաբել Ռինգինների արվեստի թանգարանը, Ֆլորիդայի պետական գեղարվեստի թանգարանը և երկրում ամենամեծ թանգարաններից/համալսարանական համալիրներից մեկը: Ֆլորիդայի համալսարանը հավատարմագրված է Քոլեջների և դպրոցների հարավային ասոցիացիայի կողմից՝ որպես 6-րդ մակարդակի պետական հաստատություն:


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
http://www.fsu.edu/
http://news.fsu.edu/
http://www.seminoles.com/
http://www.uniintheusa.com/usa-unis/south/100018/florida-state-university
Բերխեն օպ Զոմ (համայնք)

Բերխեն օպ Զոմ (հոլ.՝ Bergen op Zoom ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 80,76 կմ² է, բնակչությունը՝ 66.148 (2011 թ.)։ Մեկ շնչի տարեկան միջին եկամուտը 12.800 եվրո է։
Տատյանա Սամոյլովա

Տատյանա Եվգենևնա Սամոյլովա (ռուս.՝ Татьяна Евгеньевна Самойлова, մայիսի 4, 1934(1934-05-04)[…], Լենինգրադ, ՌԽՖՍՀ, ԽՍՀՄ - մայիսի 4, 2014(2014-05-04)[…], Մոսկվա, Ռուսաստան), խորհրդային և ռուսական թատրոնի և կինոյի դերասանուհի։ ՌՍՖՍՀ վաստակավոր արտիստուհի (1963 թ.), Ռուսաստանի Դաշնության ժողովրդական արտիստ (1992 թ.)։ 1958 թվականին «Թռչում են կռունկները» (1957 թ.) կինոնկարի համար արժանացել է Կաննի կինոփառատոնի ժյուրիի «Նարնջենի» մրցանակին, որպես «ամենահամեստ և հրապուրիչ դերասանուհի»։ Պարգևատրվել է «Պատվո նշան» շքանշանով։


== Կենսագրություն ==
Տատյանա Սամոյլովան ծնվել է հայտնի դերասան Եվգենի Սամոյլովի ընտանիքում։ 1937 թվականին նրանց ընտանիքը Լենինգրադից տեղափոխվել է Մոսկվա։ Դպրոցական տարիներին Տատյանան զբաղվել է բալետով և ավարտել է Կոնստանտին Ստանիսլավսկու և Վլադիմիր Նեմիրովիչ-Դանչենկոյի անվան երաժշտական թատրոնին կից բալետի ստուդիան։ Սակայն Տատյանան, ով մեծացել էր իր հոր ֆիլմերի և ներկայացումների ազդեցության ներքո, երազում էր դերասանուհի դառնալ։
1953 թվականին նա ընդունվել է Բորիս Շչուկինի անվան թատերական ուսումնարան, որն ավարտել է 1956 թվականին։ Առաջին անգամ կինոյում նկարահանվել է 1955 թվականին։ Սակայն համընդհանուր ճանաչում ստացել է 1957 թվականին նկարահանված, Միխայիլ Կալատոզովի «Թռչում են կռունկները» կինոնկարով։ Դա նրա լավագույն աշխատանքն էր։ Կինոնկարն արժանացել է Կաննի կինոփառատոնի գլխավոր «Ոսկյա արմավենու ճյուղ» մրցանակին։ Փառատոնից հետո Տատյանան ընդունվել է թատերական արվեստի ինստիտուտ։ Աշխատանքի է անցել Վլադիմիր Մայակովսկու անվան թատրոնում, իսկ հետո, մինչ 1960 թվականն աշխատել է Եվգենի Վախթանգովի անվան թատրոնում։
1959 թվականին նա կրկին նկարահանվել էր Միխայիլ Կալատոզովի մոտ, այս անգամ «Չուղարկված նամակ» կինոնկարում։ Տատյանա Սամոյլովայի հաջողված դերերից էր նաև Աննա Կարենինան` Ալեքսանդր Զարխիի «Աննա Կարենինա» (1967 թ.) կինոնկարում։ 1967-1992 թվականներին նա աշխատում էր Կինոդերասանի թատրոն-ստուդիայում, իսկ հետո նաև Ժամանակակից պիեսի թատրոնում։
1990 թվականին Տատյանա Սամոյլովան եղել է Կաննի կինոփառատոնի պատվավոր հյուրը, որտեղ կինոարվեստում ունեցած ստեղծագործական ներդրումների համար արժանացել է հատուկ մրցանակի։ 1999 թվականին նկարահանվել է Ալեքսանդր Աթանեսյանի «24 ժամ» կինոնկարում։
2002 թվականին Տատյանա Սամոյլովան արժանացել է կինեմատոգրաֆիական գիտությունների ազգային ակադեմիայի «Ոսկե արծիվ» մրցանակին։


== Անձնական կյանք ==
Տատյանա Սամոյլովան ամուսնացած է եղել չորս անգամ.

1956-1958 թվականներին` այն ժամանակ դեռևս սկսնակ դերասան Վասիլի Լանովոյի հետ։
1958-1968 թվականներին` գրող Վալերի Օսիպովի հետ։
1964-1967 թվականներին` ռեժիսոր և լրագրող Սոլոմոն Շուլմանի հետ։
1968-1973 թվականներին` ռեժիսոր Էդուարդ Մաշկովիչի հետ։ Նրանց որդին` Դմիտրի Սամոյլովը, որն այժմ բնակվում է ԱՄՆ-ում և մասնագիտությամբ բժիշկ է, հոր հետ հանդիպել է միայն մոտ 40 տարի անց։2000 թվականին նկարահանված «Ինձ համար մահ չկա» վավերագրական ֆիլմում, Տատյանա Սամոյլովան պատմում է իր կյանքի, միայնության և որդուց բաժանված ապրելու մասին։


== Մահ ==
2014 թվականի մայիսի 4-ին, իր 80-ամյակի օրը, Տատյանա Սամոյլովան սրտի իշեմիկ հիվանդության և գերճնշման պատճառով, ծանր վիճակում տեղափոխվել է հիվանդանոց, որտեղ նույն օրը մահացել է։ Թաղված է Մոսկվայի Նովոդևիչյան գերեզմանոցում։


== Ֆիլմագրություն ==


== Ծանոթագրություններ ==
Ավստրիայի ֆուտբոլի ազգային հավաքական

Ավստրիայի ֆուտբոլի ազգային հավաքականը (գերմ.՝ Österreichische Fußballnationalmannschaft) Ավստրիայի ազգային հավաքականն է, որը վերահսկվում է Ավստրիայի ֆուտբոլային միության կողմից և ներկայացնում է երկիրը միջազգային մակարդակում։ 2006 թվականի հունվարից մինչև 2008 թվականի հունիսը գլխավոր մարզիչն էր Ջոզեֆ Հիկերսբերգերը։ Խաղերի մեծ մասը հավաքականն անց է կացնում վիեննական «Էրնստ Հափել» մարզադաշտում։


== Ծանոթագրություններ ==


== Արտաքին հղումներ ==
Ավստրիայի ֆուտբոլային միության պաշտոնական կայքը
Տեղեկություն ՈՒԵՖԱ-ի կայքում Archived 2008-05-06 at the Wayback Machine.
Ավստրիական ֆուտբոլի մասին ռուսական կայք Archived 2009-08-21 at the Wayback Machine.
Ավստրիայի հավաքականի կազմը 2013 թվականին
Ավստրիայի բոլոր խաղերի հաշվետվությունները 1902 թվականից
Ճշմարիտ պատմություն Կարմիր գլխարկի մասին

«Ճշմարիտ պատմություն Կարմիր գլխարկի մասին» (անգլ.՝ Hoodwinked), կատակերգական դետեկտիվ մուլտֆիլմ, եռաչափ համակարգչային անիմացիա բոլոր տարիքների համար։


== Սյուժե ==
Հեքիաթային անտառում մի շարք հանելուկային հանցագործություններ են տեղի ունենում. անհայտ մեկը, որին լրագրողներն արդեն անվանում էին «Կարկանդակային գող», անտառում հերթով սնանկացնում է քաղցրավենիքի բոլոր առևտրականներին։ Ոստիկանություն են կանչում պատահարի համար, որը հայտնի է Կարմիր գլխարկի մասին հեքիաթի վերջից։ Կարմիր գլխարկը, որը տատիկի համար կարկանդակներ էր տանում, հանդիպում է նրա շորերը հագած Գայլին, Գայլը հարձակվում է Գլխարկի վրա, այստեղ պատուհանից ներխուժում է կացինով Փայտահատը, իսկ պահարանում հայտնաբերվում է կապված Տատիկը։ Դեպքի վայր է ժամանում հետախույզ գորտ Նիկի Կուվիրկունը։ Լսելով չորս պատմությունները (Գլխարկի, Գայլի, Փայտահայտի և Տատիկի), Կուվիրկունը պետք է որոշեր, թե իրականում ինչ է տեղի ունեցել և պարզել, թե արդյոք այս պատմության չորս մասնակիցներից մեկը կապ ունի «Կարկանդակային գող»-ի հետ։ Նա լսում է միջադեպի մասնակիցներից յուրաքանչյուրի պատմությունը, և յուրաքանչյուր պատմությամբ բացահայտվում են նոր խորհրդավոր փաստեր…


== Գործող անձինք ==
Կարմիր Գլխարկ Փաքեթ, գլխավոր հերոսուհին, թխվածքների մատակարարողը։ Երազում է հեռանալ անտառից և ամբողջ աշխարհով ճանապարհորդել։ Ունի կարատի ոսկե մեդալ։
Տատիկ Փաքեթ, Գլխարկի տատիկը, անտառի ամենահաջողակ հրուշակագործը։ Պրոֆեսիոնալ մարզիկ է, գերադասում է էքստրեմալ սպորտատեսակներ, բայց թաքցնում է թոռնուհուց։
Գայլ, լրագրող-հետախույզ, Գլխարկին կասկածում է Կարկանդակային գողի հետ կապ ունենալու մեջ և փորձում էբ բռնել նրան։
Դերգունչիկ, Գայլի օգնականը, սկյուռիկ։ Առանձնանում է արագ խոսքով, որի պատճառով դժվար է հասկանալ։ Եթե սուրճ է խմում, դառնում է ավելի արագաշարժ։
Բրդոտ, ոչխար, որից Գայլը տեղեկություն է ստանում Կարմիր գլխարկի մասին, երբ կասկածում է Կարկանդակային գողը հետ նրա կապի մասին։
Կուրտ փայտահատ («պարոն Շնիցել»), անհաջող գովազդային դերասան, զուգահեռաբար երեխաներին փայտիկների վրա շնիցել է վաճառում։
Նապաստակ, անտառի զրուցասեր բնակիչը, պատմության մեջ հայտնվում է տարբեր առիթներով։
Նիկկի Կուվիրկուն, ոստիկանության դետեկտիվ, նախկինում դիսկոտեկի պարող։
Գրիզլի արջ, ոստիկանության շերիֆ, միշտ շտապում է և ցանկանում ինչ-որ մեկին ձերբակալել։
Բիլլ արագիլը, ոստիկանության սպա, զրուցասեր և մտացրիվ։
Նիֆի խոզ, ոստիկանության շատակեր սպա, ընդունակ է արագ քնել ուտելուց հետո։
Դահուկորդների խումբ, Եվրոպայից եկած էքստրեմալներ, որոնք բավականին կասկածելի հեղինակություն ունեն։


== Հնչյունավորում ==
Բնօրինակը հնչյունավորել են՝

Էն Հեթուեյ՝ Կարմիր գլխարկ,
Գլեն Քլոուզ՝ Փաքեթ տատիկ,
Ջեյմս Բելուշի՝ Կուրտ փայտահատը
Պատրիկ Վարբերտոն՝ Գայլ
Էնթոնի Անդերսոն՝ Բիլլ արագիլ, ոստիկանության սպա,
Դեվիդ Օգդեն Ստայերզ՝ Նիկկի Կուվիրկուն, ոստիկանության դետեկտիվ,
Xzibit՝ Գրիզլի արջ, ոստիկանության սպա
Կեն Մարինո՝ Ջերի ջրարջ, ոստիկանության սպա,
Չազզ Պալմինտերի՝ Բրդոտ ոչխար,
Էնդի Դիկ՝ Նապաստակ,
Կորի Էդվարդս՝ Դերգունչիկ,
Բենժի Գեյթեր՝ Այծ,
Թարա Սթրոնգ՝ Զորրա, Փաքեթ տատիկի թիմի աղվես դահուկորդ։


== Շարունակություն ==
2011 թվականի ապրիլի 29-ին թողարկվել է մուլտֆիլմի շարունակությունը՝ «Կարմիր գլխարկն ընդդեմ չարի»։


== Ծանոթագրություններ ==
Յուրևեց (այլ կիրառումներ)

Յուրևեց, կարող է վերաբերել՝

Յուրևեց - գյուղ Ռուսաստանի Նիժնի Նովգորոդի մարզի Ձեռժինսկ քաղաքային օկրուգի կազմում։
Յուրևեց - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Նորաշենի պատմության և մշակույթի անշարժ հուշարձանների ցանկ (Արագածոտնի մարզ, Արագածի տարածաշրջան)

Անվան այլ կիրառումների համար տե՛ս՝ Նորաշենի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արագածոտնի մարզի Արագածի տարածաշրջանի Նորաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բարդածան Եդեսիացի

Բարդածան Եդեսացի (154 - 222), ասորի պատմագիր։ Երրորդ դարի սկզբին քարոզչական նպատակով եկել է Հայաստան և հաստատվել Դարանաղյաց գավառի Անի ամրոցում։ Ծանոթացել է հայ մեհենական պատմությանը, թարգմանել ասորերենի, ապա հունարենի՝ ավելացնելով իր ժամանակի անցքերի պատմությունը։ Բարդածանի պատմական երկը, որն աղբյուր է ծառայել Մովսես Խորենացու «Հայոց պատմության» համար, չի պահպանվել։


== Ծանոթագրություններ ==
Արեգ Արշակի Ղուկասյան

Արեգ Արշակի Ղուկասյան (հունվարի 27, 1956(1956-01-27), Ստեփանակերտ, Ադրբեջանական ԽՍՀ, ԽՍՀՄ),  Հայաստանի Ազգային ժողովի նախկին խորհրդարանի պատգամավոր։


== Կենսագրություն ==
1972—1977 — Երևանի պոլիտեխնիկական ինստիտուտ։ Ինժեներ-էլեկտրիկ։ Հայաստանի ճարտարագիտական ակադեմիայի ակադեմիական խորհրդական։
1977—1990 — ինժեներ, ավագ ինժեներ ԵրՄՄԳՀԻ-ում։
1990—1994 — առաջին կարգի ինժեներ «Հայգազարդ» ՓԲԸ-ում։
1994—1996 — ՀՀ կառավարությանն առընթեր պետական վարչության պետի տեղակալ։
1996—1998 — «Հերա» առևտրի տան տնօրեն։
1998—2003 —«Ավանի աղի կոմբինատ» ՓԲԸ տնօրեն։
2003—2007 — ԱԺ պատգամավոր։ Ֆինանսավարկային, բյուջետային և տնտեսական հարցերի մշտական հանձնաժողովի անդամ։ «ՀՀԿ» կուսակցության անդամ է։
2007 թվականի մայիսի 12 — ընտրվել է ԱԺ պատգամավոր ։ «ՀՀԿ» կուսակցության անդամ է։Ամուսնացած է, ունի երկու երեխա։


== Ծանոթագրություններ ==


== Արտաքին հղումներ ==
Կենսագրություն
Ախաշեն (Արդահանի գավառ)

Անվան այլ կիրառումների համար տե՛ս՝ Ախաշեն (այլ կիրառումներ)Ախաշեն, ավերակ գյուղ Արևելյան Հայաստանում, Կարսի մարզի Արդահանի գավառում։ Գտնվում էր Կուր գետի աջ ափին, Արտանուջից 44 կմ արևելք, Շեդևան գյուղից 7 կմ հյուսիս-արևելք։


== Բնակչություն ==
XX դարի սկզբին ուներ 198 բնակիչ։


== Պատմամշակութային կառույցներ ==
Ախաշենի շրջակայքում կա ավերակ տաճար։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Բանիչևսկի գյուղական խորհուրդ (Գլուխովսկի շրջան)

Բանիչևսկի գյուղական խորհուրդ  (ուկրաիներեն՝ Баницька сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Բանիչևսկի գյուղական խորհրդում բնակվում էր 1823 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վալմեկայի աստղադիտարան

Վալմեկայի աստղադիտարան (ֆր.՝ Observatoire Valmeca, աստղադիտարանի կոդը` — «184»), աստղադիտարան Ֆրանսիայի Պրովանս Ալպեր Լազուր ափ երկրամասի Պյուիմիշել համայնքում։
2000-ից 2004 թվականները այստեղ հայտնաբերվել է 6 աստերոիդ։


== Ծանոթագրություններ ==


== Արտաքին հղումներ ==
Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումները